Møde+i+Kommunikationsgruppen+11.+november+2009


 * Tilstede:** Frederik, Mikkel, Tore, Andreas, Steffen, Marie, Carsten Caroc, Nina.
 * Referent:** Andreas

Vi snakkede om, hvad Kommunikationsgruppens rolle i KBHFF er. Andreas sagde, at han ser kommunikationsgruppen som en projektudviklingsgruppe, der lancerer nye tekniske og kommunikative tiltag og hjælper resten af KBHFF i gang med at bruge dem. Dette stemmer umiddelbart godt overens med de længeresigtede projekter, som vi arbejder med. Men det handler også om, at gøre det mere tilgængeligt for de øvrige arbejdsgrupper at lave opslag på hjemmesiden og kommunikere ud på Facebook og lignende. Det giver ikke mening, hvis Kommunikationgruppen skal være et forsinkende led. Butiksgruppen kan ligeså godt selv offentliggøre indholdet af ugens pose på hjemmesiden - så svær er Wordpress heller ikke!

**Status på projekter**

 * Medlemshåndbog** - Andreas har lavet et udkast i Google Docs. Nina og Marie og Carsten Caroc og Mikkel læser igennem og kommenterer og retter fra det nye medlems perspektiv. Når alt er klappet af, layouter Carsten håndbogen til en lille folder, som alle nye medlemmer kan få i hånden, og som kan besvare de vigtigste spørgsmål om KBHFF.


 * Forum** - Ikke så meget liv derinde endnu, folk har ikke vænnet sig til, at det er der. Carsten Hjort er på opgaven, når han bliver rask igen (god bedring!)


 * Facebook** - Marie arbejder på at konsolidere Facebook-siden og Facebook-gruppen. Andreas har givet hende administrator-rettigheder til gruppen, så hun kan sende besked ud til alle medlemmer om, at vi gerne vil have, at de bliver fans af siden.


 * Google Analytics** - Louise har oprettet Google Analytics på forum.kbhff.dk og kbhff.dk - så nu kan vi få en idé om, hvor mange der bruger sitet. Relevant gmail login kan findes i Koder dokumentet.


 * Video** - Tore, Louise, Doro og Henrik har et google doc, hvor de deler idéer og udvikler en drejebog for en KBHFF viral video.


 * Statistik over grøntsager** - Steffen foreslår, at vi skal lave statistik over hvor mange grøntsager, som KBHFF har solgt. Det kræver lidt database-fifleri, som vi ikke har mulighed for at gøre i dag. Men ellers en super idé!


 * Oplæg til medlemsdatabase og bestillingssoftware** - Frederik vil gerne programmere en rigtig medlemsdatabase og dankortsbestillingssoftware til KBHFF, men har brug for at forstå arbejds- og informationsflow omkring penge og bestillinger til bunds. Mikkel og Andreas laver et oplæg, som han kan basere sit design på.


 * Sæsonkalender** - Steffen foreslår, at det kunne være fedt at synliggøre hvilke grøntsager, der er i sæson, på hjemmesiden. Måske inspireret af det engelske site [|Eat the Seasons].


 * Vedlægssedler i poserne** - pt. er det Trille fra butiksgruppen, der laver disse. Vi kan sagtens få vigtige budskaber med på disse sedler, hvis der er nogle. Hun er også åben overfor, at hvis der nogen i kommunikationsgruppen, der har lyst til at bruge kræfter på at layoute disse fra gang til gang (eller forbedre det nuværende), så må de gerne det.


 * Medlemsnyhedsbrev** - vi snakkede om, at nyhedsbrevet skal skrives i fællesskab, og det skal sendes ud forholdsvist fast (måske hver anden uge?). Udkast til næste nyhedsbrev ligger i wikien.


 * Opskriftskonkurrence** - En gammel idé. Andreas skriver en invitation til at dele opskrifter og snakker præmier med driftskollektivet på tirsdag. Skal slås op på forummet og skrives på vedlægssedlen for næste uge.

I øvrigt
For at strukturere de kommende møder i gruppen, laver vi en dagsorden i forvejen. Skriv dine punkter på til næste møde her. Tjansen som referent skal vist også til at gå på omgang. Meld dig på banen, hvis du er frisk!

Næste møde er onsdag d. 25. november kl. 17 i butikken.